ફ્લડલાઇટોના અજવાળામાં ઊભેલી બધી જ સ્ત્રીઓ ભાવશૂન્ય હાલતમાં એકબીજાને અહીં રોકાવાનો અર્થ પૂછી રહી હતી! પરંતુ બર્કેન્યુની ઓળખ સમા કાદવથી ખરડાયેલાં જૂતાં પહેરીને ઊભેલી એ કેદી સ્ત્રીઓ ગમે તેટલા આઘાત વચ્ચે પણ એસએસની સ્ત્રી-સૈનિકો પ્રત્યે જરા પણ બેધ્યાન ન હતી! સ્ત્રી-સૈનિકો તેમની સામે આંગળી ચીંધી-ચીંધીને ગણવેશધારી ડૉક્ટરોને કહી રહી હતી, “જુઓ આ રહી શિન્ડલરની ટોળકી!” અને એ ફૂર્તિલા યુવાન ડૉક્ટરો સ્ત્રીઓ કેદીઓની પાસેથી ખસી જઈને તેમનાથી દૂર ચાલ્યા જતા હતા!